**OBRAZLOŽENJE RASHODA I IZDATAKA TREĆIH IZMJENA I DOPUNA PRORAČUNA GRADA NOVSKE ZA 2021. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **30.039.629,00 kn** a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **157.400,00 kn ili 0,89 %.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2021. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **3.izmjene i dopune**  **proračuna** | **Povećanje/**  **smanjenje** |
| 1. | 1001 | Opće usluge javne uprave | 5.581.224 | 5.738.624 | 157.400 |
| 2. | 1002 | Zdravstvo | 30.000 | 30.000 | 0 |
| 3. | 1003 | Razvoj civilnog društva | 887.000 | 887.000 | 0 |
| 4. | 1004 | Javne potrebe u kulturi | 535.050 | 535.050 | 0 |
| 5. | 1005 | Sufinanciranje obrazovanja | 1.446.000 | 1.446.000 | 0 |
| 6. | 1006 | Provedba mjera obiteljske populacijske politike | 500.000 | 500.000 | 0 |
| 7. | 1007 | Socijalna skrb | 1.036.000 | 1.036.000 | 0 |
| 8. | 1008 | Razvoj sporta i rekreacije | 1.834.430 | 1.834.430 | 0 |
| 9. | 1009 | Manifestacije | 50.000 | 50.000 | 0 |
| 10. | 1010 | Sjećanja na Domovinski rat | 90.000 | 90.000 | 0 |
| 11. | 1011 | Program „Zaželi“ | 3.714.550 | 3.714.550 | 0 |
| 12. | 1012 | Program za djecu i mlade | 70.000 | 70.000 | 0 |
| 13. | 1013 | Operativni program „Učinkoviti ljudski potencijali“ | 1.443.232 | 1.443.232 | 0 |
| 14. | 1014 | Širenje mreže socijalnih usluga u zajednici, I. faza | 527.382 | 527.382 | 0 |
| 15. | 1015 | Programi u kulturi Pučkog otvorenog učilišta | 918.738 | 918.738 | 0 |
| 16. | 1016 | Programi obrazovanja | 1.357.830 | 1.357.830 | 0 |
| 17. | 1017 | Programi knjižnične djelatnosti | 1.681.700 | 1.681.700 | 0 |
| 18. | 1018 | Predškolski odgoj | 8.129.593 | 8.129.593 | 0 |
| 19. | 1019 | Programi i aktivnosti mjesne samouprave | 49.500 | 49.500 | 0 |
|  | **19 programa** | **Ukupno** | **29.882.229** | **30.039.629** | **157.400** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A1000001 Administracija i upravljanje**

Sredstva za financiranje aktivnosti 1001 A100001 Administracija i upravljanje uvećavaju se na iznos od 215.800 kn. Sredstva za financiranje ove aktivnosti povećavaju se na poziciji sredstava za zaštitarske usluge za 90.000 kn, jer su sredstva za zaštitarske usluge u bivšoj zagradi INA-Naftaplina (u kojoj stanuju polaznici srednjoškolskog programa - tehničar video igara), bila osigurana samo do kraja školske godine 2020./2021. Dodatnim sredstvima osiguravaju se sredstva za nabavu zaštitarske usluge do kraja ove tekuće godine, odnosno do završetka postupka osnivanja učeničkog doma Srednje škole Novska.

* + 1. **Aktivnost 1001 A1000006 Promocija Grada u sredstvima javnog informiranja**

Sredstva za financiranje aktivnosti 1001 A100006 Promocija Grada u sredstvima javnog informiranja povećavaju se na iznos od 1.109.400 kn. Sredstva za financiranje ove aktivnosti povećavaju se na poziciji *Kupovina Novljanskog vjesnika* za dodatni iznos od 62.400 kn, jer su sredstva u ovoj godini bila planirana samo do provođenja lokalnih izbora, a sada se osiguravaju do kraja tekuće godine. Također, osiguravaju se dodatna sredstva na poziciji - *Google promidžba* (radi provođenja dodatne kampanje za upis djece u srednjoškolski program – tehničar video igara, uz osiguran gradski smještaj).

**2. Razdjel 002 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Trećim Izmjenama i dopunama proračuna Grada Novske za 2021. godinu rashodi i izdaci programa *Upravljanje sustavom javnih financija* povećani su s 4.830.714 kn na 9.830.714 kn odnosno za 5.000.000 kn (prekoračenje po poslovnom transakcijskom računu) ili za 103,50 %.

**2.1.1. Aktivnost 1020 A100002 Otplata kredita**

Aktivnost *Otplate kredita* povećana je za 5.000.000 kn za korištenje kratkoročnog okvirnog kredita, odnosno kratkoročnog zaduživanja uzimanjem kratkoročnog okvirnog kredita po principu dopuštenog prekoračenja po poslovnom računu za tekuću likvidnost Grada Novske.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Trećim izmjenama i dopunama Proračuna Grada Novske za 2021. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od **2.295.000 kn** (**3,30 %** u odnosu na planirano) i sada iznose **71.887.471 kn**. Sredstva se realiziraju kroz 10 (deset) različitih programa koji su obuhvaćeni financijskim planom rashoda upravnog odjela, a koje provodi 11 službenika.

**Tablica broj 2: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša za 2021. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | **3. izmjene i dopune proračuna** | **Povećanje/**  **smanjenje** |
| 1. | 1021 | Upravljanje i razvoj komunalne infrastrukture | 2.243.820 | 2.243.820 | 0 |
| 2. | 1022 | Upravljanje imovinom | 9.891.814 | 9.891.814 | 0 |
| 3. | 1023 | Projektiranje i građenje objekata u vlasništvu Grada | 35.270.354 | 35.569.354 | 299.000 |
| 4. | 1024 | Održavanje objekata i uređaja komunalne infrastrukture | 5.614.000 | 6.614.000 | 1.000.000 |
| 5. | 1025 | Projektiranje i građenje objekata i uređaja komunalne infrastrukture | 7.929.550 | 8.875.550 | 946.000 |
| 6. | 1026 | Zaštita okoliša | 3.615.260 | 3.615.260 | 0 |
| 7. | 1027 | Zaštita, očuvanje i unapređenje zdravlja | 290.000 | 290.000 | 0 |
| 8. | 1028 | Prostorno uređenje i unapređenje stanovanja | 150.750 | 160.750 | 10.000 |
| 9. | 1029 | Organiziranje i provođenje zaštite i spašavanja | 3.634.398 | 3.674.398 | 40.000 |
| 10. | 1035 | Campus gaming industrije | 952.525 | 952.525 | 0 |
|  | **10 programa** | **Ukupno** | **69.592.471** | **71.887.471** | **2.295.000** |

**3.1. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.1.1. Kapitalni projekt 1023 K100008 Rekonstrukcija kuhinje Dječjeg vrtića Radost Novska**

Sredstva za financiranje ovog projekta povećavaju se za iznos od 50.000 kn i sada iznose 1.650.000 kn. Povećanje se iskazuje kroz novu poziciju pod nazivom *„Stručni nadzor*“. Za realizaciju ovog projekta je raspisan javni natječaj, pa je u sklopu izvođenja radova potrebno ugovoriti i stručni nadzor, te osigurati sredstva za njega.

**3.2. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.2.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju za iznos od 1.000.000 kn, te sada iznose 3.430.000 kn. Ovom promjenom osiguravaju se sredstva za potrebe realizacije ove aktivnosti u narednom periodu. Naime, zbog prilično kišovitog proljeća idealnog za rast trave, nastala je potreba za učestalijom košnjom javnih površina. Budući da su prvotno planirana sredstva već većim dijelom utrošena, potrebno je osigurati dodatna sredstva.

**3.3. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.3.1. Kapitalni projekt 1025 K100005 Mrtvačnica u Brestači**

Sredstva za financiranje ovog projekta povećavaju se za iznos od 946.000 kn, te sada iznose 1.961.000 kn. Za ovaj projekt u tijeku je javna nabava za izgradnju objekta. U roku je pristigla jedna ponuda i kako bi se mogao sklopiti ugovor za gradnju objekta, potrebno je osigurati dodatna sredstva u iznosu od 821.000 kn. U sklopu ovog projekta potrebno je otvoriti i dvije nove pozicije. Jedna pod nazivom „*Stručni nadzor*“ u iznosu od 50.000 kn i druga pod nazivom „*Izrada izvedbenog projekta“* u iznosu od 75.000 kn. Stručni nadzor je obvezan kod građenja, dok je zbog složenosti objekta bilo potrebno izraditi i Izvedbeni projekt.

**3.4. Program 1028 PROSTORNO UREĐENJE I UNAPREĐENJE STANOVANJA**

**3.4.1. Tekući projekt 1028 T100002 Prostorno-planska dokumentacija**

Sredstva za financiranje ovog projekta povećavaju se za iznos od 10.000 kn, te sada iznose 85.750 kn. Povećanje se odnosi na novu poziciju pod nazivom „*V. izmjene UPU*“. Naime, za potrebe gradnje višestambene građevine koju će u cijelosti financirati Središnji državni ured za stambeno zbrinjavanje, a koju se planira graditi pokraj crkve Blaženog Alojzija Stepinca u Novskoj, potrebno je izvršiti ciljane izmjene Urbanističkog plana uređenja Grada Novske, kako bi se stekli uvjeti za projektiranje ove građevine. Građevina će biti namijenjena rješavanju stambenog pitanja osoba s liste Središnjeg državnog ureda za stambeno zbrinjavanje, a koje žive na području Grada Novske.

***3.5. Glava 00302 JAVNA VATROGASNA POSTROJBA GRADA NOVSKE***

**3.5.1. Aktivnost 1029 A100001 Redovna djelatnost JVP**

Sredstva za financiranje ove aktivnosti povećavaju se za iznos od 40.000 kn te sada iznose 3.107.748 kn. Ovom promjenom osiguravaju se sredstva za potrebe realizacije pozicije „*Usluge tekućeg i investicijskog održavanja*“ kroz povećanje u iznosu od 76.000 kn. Do ovog povećanja je došlo uslijed nepredviđenog troška otklanjanja kvarova na dva vatrogasna kamiona. Za isti iznos se smanjuje pozicija „*Oprema za održavanje i zaštitu*“ jer se procjenjuje da će novoplanirana sredstva na ovoj poziciji biti dostatna do kraja godine.

Do povećanja dolazi i na poziciji *„Ostali nespomenuti rashodi poslovanja“.* Ovo povećanje je posljedica troška oko smještaja i ugošćavanja vatrogasaca iz prijateljskog grada Mengena, koji su Gradu Novskoj darovali vatrogasni kamion ljestve, te time značajno poboljšali operativne mogućnosti postrojbe. Ovi vatrogasci su sudjelovali i u saniranju ruševina koje su nastale uslijed potresa u Petrinji, a i organizirali dovoz humanitarne pomoći za krajeve postradale uslijed potresa.